Leaflet ng pakete: Impormasyon para sa gagamit Comirnaty 10 micrograms/dosis na concentrate para sa dispersiyon para sa iniksiyon Mga batang 5 hanggang 11 taong gulang COVID-19 mRNA Vaccine (nucleoside modified) tozinameran Basahin nang mabuti ang buong leaflet na ito bago mo tanggapin ang bakunang ito dahil naglalaman ito ng mahalagang impormasyon para sa iyo. Itago ang leaflet na ito. Maaaring kailanganin mo itong basahin ulit. Kung mayroon ka pang dagdag na katanungan, magtanong sa iyong doktor, parmasyutiko o nars. Kapag makakaranas ang iyong anak ng anumang side effects, kausapin ang iyong doktor, parmasyutiko o nars. Kabilang dito ang anumang posibleng side effects na hindi nakalista sa leaflet na ito. Tingnan ang seksyon 4.
Ano ang nasa leaflet na ito 1. Ano ang Comirnaty at para saan ito ginagamit 2. Ano ang dapat mong malaman bago tumanggap ang iyong anak ng Comirnaty 3. Paano ibinibigay ang Comirnaty 4. Posibleng side effects 5. Paano iiimbak ang Comirnaty 6. Mga nilalaman ng pakete at iba pang impormasyon 1. Ano ang Comirnaty at para saan ito ginagamit Ang Comirnaty ay isang bakunang ginagamit para mapigilan ang COVID-19 na dulot ng SARS-CoV- 2 virus. Ang Comirnaty 10 micrograms/dosis na concentrate para sa dispersiyon para sa iniksiyon ay ibinibigay sa mga batang mula sa edad na 5 hanggang 11 taong gulang. Ang bakuna ay nagiging dahilan para lumikha ang immune system (ang natural na depensa ng katawan) ng antibodies at blood cells na gumagana laban sa virus, kaya't nagbibigay ito ng proteksyon laban sa COVID-19. Dahil hindi naglalaman ang Comirnaty ng virus para lumikha ng immunity, hindi nito mabibigyan ang iyong anak ng COVID-19. 2. Ano ang dapat mong malaman bago tumanggap ang iyong anak ng Comirnaty Hindi dapat ibigay ang Comirnaty kung mayroong allergy ang iyong anak sa aktibong substance o alinman sa iba pang sangkap ng gamot na ito (nakalista sa seksyon 6) Mga babala at pag-iingat Kausapin ang inyong doktor, parmasyutiko o nars bago bakunahan ang iyong anak kung ang iyong anak ay: nagkaroon ng malubhang reaksyon ng alerhiya o problema sa paghinga pagkatapos ng anumang iba pang iniksiyon o matapos bakunahan ng Comirnaty sa nakaraan. kinakabahan sa proseso ng pagbabakuna o hinimatay na kasunod ng anumang pagtuturok ng karayom.
may malubhang sakit o impeksyon na may mataas na lagnat. Gayunpaman, pwede magpabakuna ang iyong anak kung siya ay may mababang lagnat o impeksyon sa itaas na daanan ng hangin tulad ng sipon. may problema sa pagdurugo, madaling magpasa o gumagamit ng gamot para maiwasan ang pamumuo ng dugo. may mahinang immune system, dahil sa isang sakit tulad ng HIV infection o gamot tulad ng corticosteroid na nakakaapekto sa immune system Mayroong mas mataas na panganib ng myocarditis (pamamaga ng kalamnan ng puso) at pericarditis (pamamaga ng lining sa labas ng puso) pagkatapos ng pagbabakuna ng Comirnaty (tignan ang seksyon 4). Ang mga kundisyong ito ay maang umunlad sa loob lamang ng ilang araw pagkatapos ng pagbabakuna at pangunahing naganap sa loob ng 14 na araw. Naobserbahan nila na mas madalas pagkatapos ng ikalawang bakuna, at karaniwang naganap sa mga mas batang lalaki. Kasunod ng pagbabakuna, dapat kang maging alerto sa mga palatandaan ng myocarditis at pericarditis, tulad ng kahirapang huminga, palpitation at pananakit ng dibdib, at humingi ng agad ng medikal na tulong kapag nangyari ang mga ito. Tulad ng sa anumang bakuna, ang Comirnaty ay maaaring hindi ganap na makaprotekta sa lahat ng tatanggap nito at hindi alam kung gaano ka katagal na mapoprotektahan. Maaaring makatanggap ang iyong anak ng ikatlong dosis ng Comirnaty. Ang bisa ng Comirnaty, kahit pagkatapos ng pangatlong dosis, ay maaaring mababa para sa mga taong immunocompromised. Sa mga kasong ito, kailangan mong magpanatili ng pisikal na mga pag-iingat para maiwasan ang pagkakaroon ng COVID-19. Dagdag pa rito, ang iyong mga nakasasalamuha ay dapat mabakunahan ayon sa naaangkop. Talakayin ang indibidwal na mga rekomendasyon sa iyong doktor. Mga bata Hindi inirerekomenda ang Comirnaty sa mga batang wala pang 5 taong gulang. Iba pang gamot at Comirnaty Sabihin sa inyong doktor o parmasyutiko kung ang iyong anak ay gumagamit, kamakailan ay gumamit o maaaring gumamit ng anumang iba pang gamot o kamakailan ay tumanggap ng anumang iba pang bakuna. Pagbubuntis at pagpapasuso Kung buntis ang iyong anak, sabihan ang iyong doktor o parmasyutiko bago tanggapin ng iyong anak ang bakunang ito. Maaaring gamitin ang Comirnaty habang nagbubuntis. Malaking koleksiyon ng datos mula sa mga buntis na babaeng nabakunahan ng Comirnaty sa kanilang ikalawa at ikatlong trimester ay walang napakita negatibong epekto sa pagbubuntis o sa bagong-silang na sanggol. Habang limitado ang impormasyon sa mga epekto sa pagbubuntis o bagong-silang na sanggol pagkatapos ng pagbabakuna, walang pagbabagong nakita sa panganib na malaglagan. Puwedeng ibigay ang Comirnaty kahit nagpapasuso. Pagmamaneho at paggamit ng mga makina Ang ilan sa mga epekto ng pagbabakuna na nabanggit sa seksyon 4 (Posibleng side effects) ay maaaring pansamantalang makaapekto sa kakayahan ng iyong anak na gumamit ng mga makina o magsagawa ng mga aktibidad na tulad ng pagbibisikleta. Hintayin hanggang mawala ang mga epektong ito bago ipagpatuloy ang mga aktibidad na nangangailangan ng buong atensiyon. 3. Paano ang pagbigay ng Comirnaty 2
Ang Comirnaty ay ibinibigay matapos palabnawin bilang iniksiyon ng 0.2 mL sa kalamnan ng itaas ng iyong braso. Makakatanggap ang iyong anak ng 2 iniksiyon. Inirerekomendang tanggapin ang ikalawang dosis ng parehong bakuna 3 linggo matapos ang unang dosis para makumpleto ang kurso ng pagbabakuna. Kung ang iyong anak ay immunocompromised, maaari siyang makatanggap ng ikatlong dosis ng Comirnaty nang hindi bababa sa 28 na araw matapos ng ikalawang dosis. Kung mayroon kang anumang karagdagang katanungan tungkol sa paggamit ng Comirnaty, magtanong sa iyong doktor, parmasyutiko o nars. 4. Posibleng side effects Tulad ng lahat ng bakuna, pwedeng magdulot ng side effects ang Comirnaty, bagama't hindi lahat ay nakakaranas nito. Napakakaraniwang side effects: maaaring makaapekto sa mahigit 1 sa 10 katao injection site: pananakit, pamamaga, pamumula pagkapagod pananakit ng ulo pananakit ng kalamnan panginginig pananakit ng kasukasuan pagtatae lagnat Karaniwang side effects: maaaring makaapekto sa hanggang 1 sa 10 katao pagduduwal pagsusuka Hindi pangkaraniwang side effects: maaaring makaapekto sa hanggang 1 sa 100 katao namamagang lymph nodes o kulani (mas madalas maobserbahan matapos ang booster dose) masama ang pakiramdam pananakit ng braso kahirapang makatulog pangangati ng lugar na ininiksiyonan mga reaksyon ng alerhiya tulad ng pamamantal o pangangati pagkaramdam ng panghihina o kakulangan ng enerhiya/inaantok nabawasang ganang kumain sobrang pamamawis pamamawis sa gabi Bihirang side effects: maaaring makaapekto sa hanggang 1 sa 1,000 katao pansamantalang pagtabingi ng isang bahagi ng mukha mga reaksyon ng alerhiya tulad ng pamamantal o pamamaga ng mukha Napakabihirang side effect: maaring makaapekto sa hangang 1 sa 10,000 katao pamamaga ng kalamnan ng puso (myocarditis) o pamamaga ng lining sa labas ng puso (pericarditis) na maaaring magresulta sa kahirapang huminga, palpitation o pananakit ng dibdib 3
Hindi alam (hindi kayang tantiyahin batay sa magagamit na data) matinding reaksyon ng alerhiya labis na pamamaga ng binakunahang braso pamamaga ng mukha (maaaring mangyari ang pamamaga ng mukha sa mga pasyenteng nakatanggap ng kosmetikong fillers sa mukha) reaksiyon sa balat na nagdudulot ng mga pulang spot o pantal sa balat, na maaring magmukhang parang target o "bulls-eye" na may matingkad na pulang gitna na pinapaligiran ng mas maputlang pulang bilog (erythema multiforme) kakaibang pakiramdam sa balat gaya ng pangingilabot o parang may gumagapang (paraesthesia) paghina ng pakiramdam o pagkasensitibo, lalo na sa balat (hypoaesthesia)
Pag-uulat ng mga side effects Kung magkaroon ang iyong anak ng anumang mga side effect, kausapin mo ang inyong doktor, parmasista o nars. Kasama dito ang anumang mga posibleng side effect na hindi nakalista sa polyetong ito. Maaari mo ring direktang pagre-report ng mga side effect sa FDA Philippines sa pamamagitan ng online na pagre-report gamit ang FDA Philippines website sa at isama ang numero ng batch/lot kung mayroon. Sa pagre-report ng mga side effect, makakatulong ka na makapagbigay ng mas maraming impormasyon sa kaligtasan ng gamot na ito. Bilang dagdag, pwede kang mag-report ng side effects sa Pfizer, Inc. sa contact information na ibinigay sa ibaba. Reporting Link na nakalaan para sa Pfizer-BioNTech/Comirnaty COVID-19 mRNA Vaccine Mga alternatibong e- mail at numero ng fax Mga contact number #/en Email: PHL.AEReporting@pfizer. com +63 9178108146 +63 2 8451 9288 Fax: 1 800 1110 1520 (Toll Free) +63 2 8415 9200 ext 19288 5. Paano iiimbak ang Comirnaty Itago at ilayo ang gamot na ito sa mga bata. Ang sumusunod na impormasyon tungkol sa pag-iimbak, pagkawalangbisa at paggamit at pangangasiwa ay inilaan para sa mga propesyonal sa pangangalaga ng kalusugan. Huwag gamitin ang gamot na ito matapos ang petsa ng pagkawalangbisa na nakasaad sa karton at label pagkatapos ng EXP. Ang petsa ng pagkawalangbisa ay tumutukoy sa huling araw ng buwan na iyon. Iimbak sa freezer sa temperaturang -90 °C hanggang -60 °C. Ang mga karton na may petsa ng pagkawalang-bisa mula Marso 2022 hangang Mayo 2022 na nakatatak sa label ay maaaring gamitin nang 6 buwan na lampas sa nakatatak na petsa (para mapakita ang pinagsamang 9- at 12-buwang extension), hangga't ang aprubadong kondisyon ng pag-iimbak ay nasa pagitan ng -90ºC hanggang -60ºC ay mapanatili. 4
Ang mga karton na may petsa ng pagkawalang-bisa mula Setyembre 2022 hangang Disyembre 2022 na nakatatak sa label ay maaaring gamitin nang 3 buwan na lampas sa nakatatak na petsa, hangga't ang aprubadong kondisyon ng pag-iimbak ay nasa pagitan ng -90ºC hanggang -60ºC ay mapanatili. Ang nabago na mga petsa ng pagkawalangbisa ay ipinapakita sa ibaba. COMIRNATY 10 micrograms/dosis Concentrate para sa dispersion para sa iniksyon EU/1/20/1528/004, EU/1/20/1528/005 Mga batang 5 hangang 11 years old, Palabnawin bago gamitin, Kulay Orange Cap na Vial Aprubadong Shelf- Life sa tagapagmanufacture 6 Buwan 6 Buwan 6 Buwan 9 Buwan 9 Buwan 9 Buwan 9 Buwan 9 Buwan a - Ang Petsa ng Pagkawalangbisa ay nabago para pagsamahin ang 9- at 12-buwan shelf-life extension b - Dahil sa pagpapatupad ng pagbabago sa shelf-life mula 6 hanggang 9 na buwan noong Disyembre 2021, dalawang magkaibang petsa ng pagkawalangbisa ang maaaring palawigin hanggang Nobyembre 2022. Nakatatak na Petsa ng Pagkawalang- bisa Marso 2022 Abril 2022 Mayo 2022 Agosto 2022 Setyembre 2022 Oktubre 2022 Nobyembre 2022 Disyembre 2022 Bagong Petsa ng Pagkawalang-bisa Setyembre 2022a Oktubre 2022a Nobyembre 2022a Nobyembre 2022b Disyembre 2022 Enero 2023 Pebrero 2023 Marso 2023 Lahat ng vial na may petsa ng pagkawalangbisa na lampas sa Abril 2023 ay magkakaroon nang 12 na buwang shelf-life. Iimbak sa orihinal na pakete upang maprotektahan laban sa liwanag. Ang mga vial ay matatanggap nang frozen sa-90 °C hanggang -60 °C. Ang frozen vaccine ay maaaring iimbak sa -90 °C hanggang -60 °C o 2 °C hanggang 8 °C pagkatanggap nito. Kapag inimbak nang frozen sa -90 °C hanggang -60 °C, ang 10-vial na pakete ng bakuna ay maaaring patunawin sa 2 °C hanggang 8 °C nang 4 oras o ang mga indibidwal na vial ay maaaring patunawin sa karaniwang temperatura ng paligid (nang hanggang 30 °C) nang 30 minuto. Sa sandalling nailabas mula sa freezer, ang hindi nabuksang vial ay maaaring iimbak at i-transport nang nakarefrigerate sa temperaturang 2 °C hanggang 8 °C na hanggang 10 linggo; na hindi lalagpas sa petsa ng pagkawalangbisa (EXP). Ang panlabas na karton ay kailangang markahan ng bagong petsa ng pagtapon sa temperaturang 2 °C hanggang 8 °C. Sa sandaling natunaw na, hindi na puwedeng muling ilagay sa freezer ang bakuna. Bago gamitin, ang hindi pa nabubuksang mga vial ay maaring maimbak nang hangang 12 oras sa temperatura sa pagitan ng 8 °C and 30 °C. Ang mga pinatunaw na vial ay maaaring gamitin sa mga kondisyon ng karaniwang liwanag. 5
Matapos palabnawin, iimbak ang bakuna sa temperaturang 2 °C hanggang 30 °C at gamitin sa loob ng 12 oras, na kasama ang hangang 6 oras na oras ng transportasyon. Itapon ang anumang hindi nagamit na bakuna. Huwag gamitin ang bakunang ito kapag may napansin kang mga particulate o butil-butil sa dilution o pag-iiba ng kulay. Huwag itapon ang anumang mga gamot sa alkantarilya o basurahan ng tahanan. Tanungin ang iyong parmasyutiko kung paano itatapon ang mga gamot na hindi mo na ginagamit. Makakatulong ang mga hakbang na ito na protektahan ang kapaligiran. 6. Mga nilalaman ng pakete at iba pang impormasyon Ano ang nilalaman ng Comirnaty Ang aktibong substance ay COVID-19 mRNA Vaccine na tinatawag na tozinameran. Matapos palabnawin, ang vial ay maglalaman ng 10 dosis ng 0.2 mL na may 10 micrograms ng tozinameran ang bawat isa. Ang iba pang sangkap ay:
(ALC-0315) 2-[(polyethylene (ALC-0159) (DSPC) cholesterol trometamol trometamol hydrochloride sucrose tubig para sa mga injection Ano ang hitsura ng Comirnaty at mga nilalaman ng pakete Ang bakuna ay kulay puti o madilaw na puting dispersyon (pH: 6.9 - 7.9) na ibinibigay sa maramihang dosis na vial na may 10 dosis sa 2 mL clear vial (type I glass), na may orange na flip-off plastic cap at aluminium seal. Laman ng karton: 10 vial o 195 vial Hindi lahat ng laki ng pakete ay maaaring ibenta. Pfizer Inc., New York, NY 10017 BioNTech Manufacturing GmbH An der Goldgrube 12 55131 Mainz, Germany Para sa unang impormasyon tungkol sa gamot na ito, pakikontak ang ang May Hawak ng Pahintulot sa Emerhensiyang Paggamit: Pfizer, Inc. 6
19F - 20F, 8 Rockwell Bldg., Hidalgo Drive Rockwell Center, Poblacion, Makati City 1210 Metro Manila, Philippines Fax number: 1 800 1110 1520 (Toll Free) Mga contact number: +63 9175171575, +63 2 8451 9288, +63 2 8415 9200 ext 19288 Mangyaring isumite ang iyong mga katanungan sa medical na impormasyon sa o para sa mga tagapaghatid ng pangangalaga ng kalusugan mangyaring pumunta sa I-scan ang code gamit ang isang mobile device para makuha ang pinakabagong bersyon ng leaflet ng pakete. URL: 7
Ang sumusunod na impormasyon ay inilaan lamang para sa mga propesyonal sa pangangalaga ng kalusugan: Ibigay ang Comirnaty sa paraang intramuscular matapos palabnawin bilang pangunahing kurso ng 2 dosis (0.2 mL kada isa) na may 3 linggong pagitan. Maaaring ibigay ang ikatlong dosis nang hindi bababa sa 28 araw matapos ang ikalawang dosis sa mga indibidwal na lubhang immunocompromised. Kakayahang matunton Upang mapahusay ang kakayahang matunton ng mga bayolohikal na produktong medisinal, ang pangalan at numero ng batch ng ibinigay na produkto ay dapat malinaw na itala. Mga tagubilin sa pangangasiwa Ang Comirnaty 10 micrograms/dose ay dapat ihanda ng isang propesyonal sa pangangalaga ng kalusugan gamit ang aseptic technique para matiyak ang sterility ng inihandang dispersyon. BERIPIKASYON NG VIAL NG COMIRNATY 10 MICROGRAMS/DOSIS NA CONCENTRATE PARA SA DISPERSIYON PARA SA INIKSYON (MGA BATANG 5 HANGGANG 11 TAONG GULANG) Orange cap Pagkatapos Palabnawin I-verify kung ang vial ay may orange na plastik na takip Kung ang vial ay mayroong kulay-ube na plastik na takip, mangyaring sumangguni sa Impormasyon ng Produkto para sa Pfizer- BioNTech/Comirnaty COVID-19 mRNA Vaccine 30 micrograms/dosis na concentrate para sa dispersiyon para sa iniksyon. Kung ang vial ay may kulay
gray plastik na takip, mangyaring sumangguni sa Impormasyon ng Produkto para sa Comirnaty na 30 micrograms/dosis sa dispersyon para sa iniksyon. 8
PANGANGASIWA BAGO GAMITIN ANG COMIRNATY 10 MICROGRAM/DOSIS NA CONCENTRATE PARA SA DISPERSIYON PARA SA INIKSYON (MGA BATANG 5 HANGGANG 11 TAONG GULANG) Iimbak nang hanggang 10 linggo sa 2 °C hanggang 8 °C Kung ang maramihang dosis na vial ay iniimbak nang frozen at dapat patunawin bago gamitin. Ang mga frozen vial ay dapat ilipat kapaligirang maytemperaturang 2 °C hanggang 8 °C para patunawin; maaaring tumagal nang 4 na oras para matunaw ang isang 10 vial pack. Tiyaking ganap na natunaw ang vial bago gamitin. Sa paglipat ng mga vial sa 2 °C hanggang 8 °C na imbakan, i- update ang petsa ng pag-expire sa karton.
Ang mga hindi pa nabubuksang vial ay maaaring maimbak nang hanggang 10 linggo sa 2 °C hanggang 8 °C; na hindi lalagpas sa petsa ng pagkawalangbisa (EXP) (tignan ang seksyon 5 para sa karagdagang impormasyon).. Bilang kahalili, ang mga indibidwal na frozen na vial ay maaari ding lusawin sa loob ng 30 minuto sa temperaturang hanggang 30 °C Bago gamitin, anghindi pa nabubuksan na vial ay maaaring iimbak nang hanggang 12 oras sa temperatura hanggang 30 °C. Ang mga natunaw na vial ay maaaring dalhin sa mga kondisyon na may liwanag ng silid. 9
PAGHAHALO BAGO ANG PAGPAPALABNAW NG COMIRNATY 10 MICROGRAMS/DOSIS NA CONCENTRATE PARA SA DISPERSIYON PARA SA INIKSYON (MGA BATANG 5 HANGGANG 11 TAONG GULANG) Hayaan ang lusaw na vial na umabot sa temperatura ng silid at dahan-dahang baligtarin ito nang 10 beses bago ang paglabnaw. Huwag alugin. Bago ang paglabnaw, ang lusaw na dispersyon ay maaaring maglaman ng puti hanggang puti na opaque na mga amorphous na particle. Dahan-dahan × 10 PAGBABALABNAW NG COMIRNATY 10 MICROGRAMS/DOSIS NA CONCENTRATE PARA SA DISPERSIYON PARA SA INIKSYON (MGA BATANG 5 HANGGANG 11 TAONG GULANG) Ang pinatunaw na bakuna ay dapat palabnawin sa orihinal nitong vial gamit ang 1.3 mL sodium chloride 9 mg/mL (0.9%) solution para sa injection, at 21 gauge o mas makipot na karayom at aseptic techniques. 1.3 mL ng sodium chloride 9 mg/mL (0.9%) solution para sa iniksiyon 10
Hilahin ang plunger hanggang 1.3 mL para maalis ang hangin mula sa vial. Dahan-dahan × 10 11
I-equalize ang presyur ng vial bago alisin ang karayom sa vial stopper sa pamamagitan ng pagkuha ng 1.3 mL na hangin papunta sa walang laman na diluent syringe. Dahan-dahang baliktarin ang pinalabnaw na dispersyon nang 10 beses. Huwag alugin. Dapat maging puti sa madilaw na puti na dispersyon ang pinalabnaw na bakuna nang walang nakikitang butil-butil. Huwag gamitin ang pinalabnaw na bakuna kung may nakikitang butil-butil o pag-iiba ng kulay.
Oras ng Pag- discard Itala ang naaangkop na petsa at oras. Gamitin sa loob ng 12 oras matapos palabnawin. 12 Dapat markahan ang mga pinalabnaw na vials ng naaangkop na petsa at oras. Matapos palabnawin, iimbak sa temperaturang 2 ºC hanggang 30 ºC at gamitin sa loob ng 12 oras. Huwag i-freeze o alugin ang pinalabnaw na dispersyon. Kapag inilagay sa refrigerator, hayaang maabot ng pinalabnaw na dispersyon ang temperatura ng silid bago ito gamitin.
PAGHAHANDA NG INDIBIDWAL NA 0.2 mL NA DOSIS NG COMIRNATY 10 MICROGRAMS/DOSIS NA CONCENTRATE PARA SA DISPERSIYON PARA SA INIKSYON (MGA BATANG 5 HANGGANG 11 TAONG GULANG) Matapos palabnawin, ang vial ay maglalaman ng 2.6 mL kung saan 10 dosis ng 0.2 mL ang pwedeng makuha. Gamit ang aseptic technique, linisin ang vial stopper gamit ang minsanang-gamit na antiseptic swab. Kumuha ng 0.2 mL Comirnaty para sa mga batang 5 hanggang 11 taong gulang 0.2 mL pinalabnaw na bakuna Dapat gumamit ng low dead- volume na hiringgilya at/o karayom upang makakuha ng 10 dosis mula sa iisang vial. Ang kumbinasyon ng low dead- volume na hiringgilya at karayom ay dapat magkaroon ng dead volume na hindi lalampas ng 35 microlitres. Kapag gumamit ng mga pangkaraniwan na hiringgilya at karayom, maaaring hindi sumapat para makakuha ng ika- sampu na dosis mula sa iisang vial. Bawat dosis ay dapat maglaman ng 0.2 mL ng bakuna. Kung ang dami ng bakunang natitira sa vial ay hindi kayang mabigay ng buong dosis na 0.2 mL, itapon ang vial at anumang sobrang bolyum. Itapon ang anumang hindi nagamit na bakuna sa loob ng 12oras mula sa pagpapalabnaw.
13
Pagtatapon Ang anumang hindi nagamit na produktong medisinal o basurang materyal ay dapat itapon alinsunod sa mga lokal na batas. Philippines EUA Product information for vaccine recipients (Tris/Sucrose 10mcg/dose formulation) revision number: 3.0 Philippines EUA Product information for vaccine recipients (Tris/Sucrose 10mcg/dose formulation) revision date: 12 April 2022 Reference Document: EU PIL Reference Date: 04 April 2022 14